Miguela Xuereb .td_uid_2_6103dc96a105a_rand.td-a-rec-img{text-align:left}.td_uid_2_6103dc96a105a_rand.td-a-rec-img img{margin:0 auto 0 0} Il-Qorti laqgħet it-talba ta' Andrew Mangion sabiex titneħħa l-istqarrija li kien ta lill-Pulizija meta ġie interrogat fuq il-qtil tal-eks mara tiegħu, Eleanor Mangion Walker, f'Lulju 2016. Dan ifisser li dak li Mangion qal lill-pulizija meta nterrogawh ma jistax jintuża bħala prova kontrih fil-Qorti. Eleonor Mangion Walker kienet inqatlet b'daqqa ta' mannara f'garaxx fi Swieqi. Il-katavru tagħha kien instab imgeżwer fi qlugħ ta' windsurfer u f'maħżen f'Ħal Qormi. Andrew Mangion ta' 40 sena, li qed ikun akkużat bl-omiċidju, kien mar hu stess għand il-Pulizija u ta lilu nnifsu f'idejhom. Fil-Qorti ħu l-vittma kien xehed li l-akkużat huwa traffikant tad-droga. F'Ġunju 2017: Ħu Eleanor Mangion Walker jgħid li l-akkużat hu traffikant tad-droga Sorsi qrib il-Korp tal-Pulizija kienu qalu lil Newsbook.com.mt li min qatel lil Eleonor Mangion Walker talab l-għajnuna biex iġorr xi oġġetti tqal lejn il-maħżen fejn instab il-katavru tagħha. Aktar dettalji: Mara mejta f'maħżen: Is-suspettat jgħid li żewġt irġiel ħatfuha u qatluha quddiemu L-akkużat mhux qed jammetti li qatel lil Eleonor Mangion Walker. Il-Qorti, ippreseduta mill-Imħallef Consuelo Scerri Herrera, innutat li l-istqarrija tal-akkużat, li skont il-prosekuzzjoni ġiet iffilmjata u maqsuma f'erba' sessjonijiet, hija waħda voluminuża. L-imħallef rat kif l-istqarrija tiegħu tista' tikkriminah f'xi proċeduri tal-Qorti. Huwa kien kellem avukat qabel ġie interrogat, iżda huwa ma kellux rappreżentanza ta' avukat waqt li l-interrogazzjoni tal-pulizija. Dak iż-żmien il-liġi ma kinetx tipprovdi li huwa jkollu Avukat preżenti miegħu waqt li jkun qed jagħti l-istqarrija. Il-liġi nbidlet riċentement. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6103dc96a1302_rand.td-a-rec-img{text-align:left}.td_uid_3_6103dc96a1302_rand.td-a-rec-img img{margin:0 auto 0 0}